作者：苏氏
词牌/韵律：长寿乐

paragraphs: 微寒应候。
望日远六远，阶蓂初秀。
爱景欲挂扶桑，漏残银箭，杓回瑶斗。
庆高闳此际，掌上一颗明珠剖。
有令容淑德，归逢佳偶。
到如今，昼锦满堂贵胄。
荣耀，久步禁，一一金章绿绶。
更值棠棣连阴，虎符熊轼，夹河分守。
况青云咫尺，朝暮入承明后*看彩衣争献，兰盈玉酎。
祝千龄，共指松椿比寿。